text: IVECO представи новия товарен автомобил за задачи извън пътя Stralis X-WAY. Той бе представен като най-добрия в класа си по отношение полезен товар и горивна ефективност.
  Изцяло новата гама автомобили за специализирани дейности и логистика в строителството, която обогатява предложенията на IVECO, Stralis X-WAY е идеален за шосейни задачи, изискващи базова извъншосейна проходимост.
  IVECO представи новия автомобил в завода си в Мадрид в рамките на церемонията по присъждането на златен медал от международната програма „Производство от световна класа“.
  IVECO бе награден на церемония в Мадрид със златен медал за „Производство от световна класа“ (WCM) в присъствието на Серджо Маркионе, председател на CNH Industrial, Ричард Тобин, главен изпълнителен директор на CNH Industrial, и съвета на директорите на CNH Industrial.
  Това важно събитие даде възможност да се представи един чисто нов автомобил, който ще бъде пуснат на европейските пазари през септември. IVECO се готви да пусне на пазара Stralis X-WAY – товарен автомобил, който дефинира нови стандарти в леките извъншосейни транспортни задачи с най-висок полезен товар в сегмента и който съчетава най-добрите технологии за горивна ефективност и безопасност на IVECO с най-здравото шаси на марката.
  Пиер Лают, президент на Iveco, заяви: „Stralis X-WAY разкрива нови възможности в този тип транспортни задачи, които имат много специфични изисквания. Проектиран за шосейни приложения и базова извъншосейна проходимост, новият X-WAY съчетава легендарната здравина на шасито на Trakker с всички характеристики за пестене на гориво и безопасност на новия Stralis. Той предлага ползите в производителността и комфорта на нашите най-модерни шосейни автомобили за далечни курсове, като например най-новия XP, в комбинация със здравината на нашите най-издръжливи извъншосейни машини. С X-WAY нашите клиенти могат да се справят с увереност и лекота с неравния терен и понякога трудните условия в „последния километър“ на работните площадки. Висока производителност, безопасност и отлична обща цена на притежание (TCO) при леки извъншосейни транспортни задачи: ето какво могат да очакват потребителите от нашия чисто нов товарен автомобил.“
  Технологиите за намаляване на разхода на гориво включват най-съвременни системи като HI-CRUISE и SMART спомагателни устройства, които постигат 11,2 % намаление на разхода на гориво, удостоверено за шосейния автомобил XP от TÜV SÜD – една от водещите световни организации за технически изпитания и сертифициране.
  Модулният и съобразен с транспортната задача подход на Stralis X-WAY осигурява максимална гъвкавост при адаптирането към специфичните изисквания на широка гама приложения. Той предлага широк избор от съчленени и твърди шасита, различни комбинации от мостове, окачвания, конфигурации, двигатели и трансмисии, хидростатично задвижване Hi-Traction, широка гама от двигатели и силоотводи, задвижвани от трансмисията, както и шосейни и извъншосейни хомологации. Богатият избор от функции и компоненти, здравината на конструкцията и ниското собствено тегло означават автомобил, който може да се конфигурира за голямо разнообразие от транспортни задачи.
  Stralis X-WAY предлага богат избор от кабини – къса кабина с нисък таван AD (Active Day), кабина с легло AT (Active Time) с нисък или среден таван, а за максимален комфорт кабина с легло AS (Active Space), проектирана за максимален комфорт на водача за далечните курсове с новия Stralis XP. Водачите ще се възползват от същото удобство и безопасност както на по-дългите шосейни маршрути, така и на кратките извъншосейни отсечки при извозване или доставяне на товари от/на работната площадка.